22.

A XXXIV. melléklet a következőképpen módosul: a) az 1.3. pont helyébe a következő szöveg lép: „1.3. »a traktor mechanikus kapcsolószerkezetének vonatkoztatási középpontja«: az a pont a csaptengelyen, amely azonos távolságra van a száraktól (villa esetében), valamint a horog szimmetriasíkja és a horog konkáv részének alkotója közti metszéspont a vonószemmel való érintkezési síkban, amennyiben a vonószem vontatási helyzetben van;” b) a szöveg a következő 1.3.a. ponttal egészül ki: „1.3.a. »a vontatott jármű mechanikus kapcsolószerkezetének vonatkoztatási középpontja«: a hengeres vagy lekerekített fejű kapcsolószerkezetek esetében a szerkezet nyílásának középpontján áthaladó függőleges tengely és a hengeres vagy lekerekített fej középvonalát tartalmazó sík metszéspontja; gömb alakú fejjel rendelkező kapcsolószerkezetek esetében pedig a gömbüreg geometrikus középpontja.” c) az 1.4. pont helyébe a következő szöveg lép: „1.4. »a traktor mechanikus kapcsolószerkezetének talaj feletti magassága (h)«: a traktor mechanikus kapcsolószerkezetének vonatkoztatási középpontján áthaladó vízszintes sík és azon vízszintes sík távolsága, amelyen a traktor kerekei állnak;” d) a 2.2. pont helyébe a következő szöveg lép: „2.2. A járművön lévő mechanikus kapcsolóelemeknek meg kell felelniük a méretekre és a szilárdságra vonatkozó 3.1. és 3.2., valamint a kapcsolási pontra jutó függőleges terhelésre vonatkozó 3.3. pontban foglalt követelményeknek.” e) a 2.6. pontban az első bekezdés helyébe a következő szöveg lép: „A traktorok mechanikus kapcsolószerkezeteinek esetében a vonószemnek vízszintesen, a nem beépített kapcsolószerkezet hosszanti tengelyének mindkét oldalán legalább 60o-os szögben el kell tudnia fordulni. Ezenkívül 20o-os függőleges elmozdulásnak felfelé és lefelé is bármikor lehetségesnek kell lennie. (Lásd még az 1. függeléket.)” f) a 2.7. és a 2.8. pont helyébe a következő szöveg lép: „2.7. A traktorok mechanikus kapcsolószerkezeteinek esetében a befogópofának legalább 90o-os szögben lehetővé kell tennie a vonószemek axiális elfordulását a kapcsolószerkezet hosszanti tengelye körül jobbra vagy balra, 30 és 150 Nm közötti rögzített fékezési nyomatékkal. A vonóhorognak, az elfordulásgátló vonókengyelnek, a vonógömbnek és a vonócsapnak legalább 20o-os szögben lehetővé kell tennie a vonószem axiális elfordulását a kapcsoló hosszanti tengelye körül jobbra vagy balra. 2.8. A traktorok mechanikus kapcsolószerkezeteinek esetében a vonószemről való véletlen lekapcsolódás elkerülése érdekében a vonóhorog, vonógömb vagy vonócsap csúcsa és a tartó (befogószerkezet) közötti távolság maximális méretezési terhelés mellett nem haladhatja meg a 10 mm-t.” g) a 3.3.1. pontban a második mondat helyébe a következő szöveg lép: „A terhelés azonban nem haladhatja meg a 3 000 kg-ot, a vonógömböt kivéve, amelynek esetében a megengedett legnagyobb terhelés 4 000 kg.” h) a 3.4.1. pontban az első bekezdés helyébe a következő szöveg lép: „A traktorok mechanikus kapcsolószerkezeteinek esetében a 2,5 tonna műszakilag megengedett legnagyobb terhelt tömeget meghaladó traktorokat olyan vonószerkezettel kell felszerelni, amelynek a talajtól mért szabad magassága kielégíti a következő összefüggések egyikét:” i) a 4.1. és 4.2. pont helyébe a következő szöveg lép: „4.1. A jóváhagyandó járműtípussal minden tekintetben megegyező járművet, amelyre egy megfelelően jóváhagyott kapcsolószerkezet van felszerelve, át kell adni a típus-jóváhagyási vizsgálatok elvégzéséért felelős műszaki szolgálatnak. 4.2. A típus-jóváhagyási vizsgálatok elvégzéséért felelős műszaki szolgálat ellenőrzi, hogy a jóváhagyott típusú kapcsolószerkezet felszerelhető-e arra a járműre, amelyre a típusjóváhagyást kérik. Különösen arról kell meggyőződnie, hogy a kapcsolószerkezet felszerelése megegyezik-e azzal, amelyet az EU alkatrész-típusjóváhagyás megadásakor vizsgáltak.” j) a 4.3. pontban a második francia bekezdés helyébe a következő szöveg lép: „— rövid műszaki leírás a kapcsolószerkezetről, a konstrukció fajtájának és a felhasznált anyagnak a meghatározásával,” k) a 4.5.2. és 4.5.3. pont helyébe a következő szöveg lép: „4.5.2. felszerelhető azon járműtípusra, amelyre az EU-típusjóváhagyás kiterjesztését kérik; 4.5.3. a kapcsolószerkezet járműre való felszerelési módjának meg kell egyeznie azzal, amelyet az EU alkatrész-típusjóváhagyás megadásakor bemutattak.” l) a 4.6. pont helyébe a következő szöveg lép: „4.6. Minden megadott vagy elutasított típusjóváhagyás és jóváhagyás-kiterjesztés esetében a típusbizonyítványhoz mellékelni kell egy olyan bizonyítványt, amelynek sablonját az (EU) 2015/504 végrehajtási rendelet V. melléklete tartalmazza.” m) a 4.7. pont helyébe a következő szöveg lép: „4.7. Ha valamely járműtípusra az EU-típusjóváhagyás iránti kérelmet ugyanakkor nyújtják be, amikor ugyanazon járműre vonatkozóan EU alkatrész-típusjóváhagyási kérelmet nyújtanak be valamely kapcsolószerkezet-típusra, úgy a 4.1. és 4.2. pontra nincs szükség.” n) az 5.1.2. pont helyébe a következő szöveg lép: „5.1.2. EU-alkatrész-típusjóváhagyási jel az (EU) 2015/504 végrehajtási rendelet IV. mellékletében található minta szerint;” o) a szöveg a következő 8. szakasszal egészül ki: „8. A következő járműveket fel lehet szerelni olyan kapcsolószerkezetekkel, amelyek rendeltetésük szerint a traktor hárompontos függesztésére vagy alsó kapcsolókarjaira csatlakoznak: a) Sa kategóriájú járművek; b) Ra kategóriájú cserélhető vontatott berendezések, melyek fő rendeltetése az anyagfeldolgozás a 167/2013/EU rendelet 3. cikke 9. pontjának értelmében; c) azok az Ra kategóriájú járművek, amelyek terhelt és terheletlen tömege közötti különbség nem haladja meg a 2 tonnát. Ha az első bekezdésben említett járműveket olyan kapcsolószerkezetekkel szerelik fel, amelyek rendeltetésük szerint a traktor hárompontos függesztésére vagy alsó kapcsolókarjaira csatlakoznak, e rendszerek részeinek meg kell felelniük az ISO 730:2009 szabvány Amd.1: 2014 módosításának 5. szakaszában a méretekre vonatkozóan meghatározott követelményeknek. Az e melléklet 3.2. pontja szerinti vizsgálati eredmények helyett a gyártó által a 2006/42/EK irányelv előírásainak teljesítése érdekében végzett, a kapcsolószerkezetek részeinek szilárdságára vonatkozó számítások vagy vizsgálatok eredményeit kell benyújtani a műszaki szolgálathoz. A műszaki szolgálatnak le kell ellenőriznie a gyártó számításainak és vizsgálati eredményeinek pontosságát. A kezelési útmutatóban megfelelő információkat kell adni az alsó kapcsolókarok biztonságos függőleges és oldalirányú csatlakoztatásáról és rögzítéséről, csakúgy mint a pótalkatrészek anyagának minőségéről és a megengedhető illesztési játéktérről.” p) az 1. függelék a következőképpen módosul: i. a „A traktorokon alkalmazott mechanikus kapcsolószerkezetek típusai” és a „A vontatmányokon alkalmazott mechanikus kapcsolószerkezetek típusai” részek helyébe a következő szöveg lép: „A mezőgazdasági és erdészeti járműveken alkalmazott mechanikus kapcsolószerkezetek Traktorokon alkalmazott mechanikus kapcsolószerkezetek »Kapcsolókengyeles típusú mechanikus kapcsolószerkezet«: lásd az 1. és a 2. ábrát. »Elfordulásgátló vonókengyeles típusú mechanikus kapcsolószerkezet«: lásd az 1d. ábrát. »Vonóhorog«: lásd az 1. ábrát – »Kapcsolószerkezet méretei« az ISO 6489-1:2001szabvány szerint. »Traktorvonórúd«: lásd a 3. ábrát. »Vonógömbös mechanikus kapcsolószerkezet«: lásd a 4. ábrát. »Vonócsapos típusú mechanikus kapcsolószerkezet«: lásd az 5. ábrát. A traktorvonórúd méreteinek az ISO 6489-3:2004 szabvány alábbi kategóriáihoz előírt méretekkel kell megegyeznie: 0. kategória (18-as csapméret); az ISO 5692-3 szabvány szerint, »W« forma (22 mm-es lyuk). 1. kategória (30-as csapméret); az ISO 5692-3 szabvány szerint, »X« forma (35 mm-es lyuk); ISO 5692-2:2002 (40 mm-es lyuk); ISO 8755:2001 (40 mm-es lyuk). 2. kategória (30-as csapméret); az ISO 5692-3 szabvány szerint, »X« forma (35 mm-es lyuk); ISO 5692-2:2002 (40 mm-es lyuk); ISO 8755:2001 (40 mm-es lyuk). 3. kategória (38-as csapméret); az ISO 5692-1:2004 szabvány szerint (50 mm-es lyuk); ISO 5692-3:2011 (50 mm-es lyuk); ISO 20019:2001. 4. kategória (50-es csapméret); az ISO 5692-3:2011 szabvány szerint, »Z« forma (68 mm-es lyuk). A vontatmányokon alkalmazott mechanikus kapcsolószerkezetek »Vonószem« az ISO 5692-1:2004 szabvány szerint (50 mm-es lyuk, 30 mm-es szemátmérő). »Vonószem« az ISO 20019:2001 szabvány szerint (50 mm-es lyukközép, 30–41 mm-es szemátmérő). »Elforduló vonószem« az ISO 5692-3:2011 szabvány szerint. »Kapcsológyűrű« az ISO 5692-2:2002 szabvány szerint (40 mm-es foglalat). »Vonórúd szeme« az ISO 8755:2001 szabvány szerint (40 mm-es lyuk). »Vonórúd szeme« az ISO 1102:2001 szabvány szerint (50 mm-es lyuk). »Kapcsolószerkezet« az ISO 24347:2005 szabvány szerint (80 mm-es gömbátmérő).” ii. a 4. ábra címének helyébe a következő szöveg lép: „Vonógömb (az ISO 24347:2005 szabvány szerint)” iii. az 5. ábra címének helyébe a következő szöveg lép: „Vonócsap (az ISO 6489-4:2004 szabvány szerint)” iv. a 2. táblázat helyébe a következő táblázat lép: „2. táblázat Kapcsolóelem a traktoron Kapcsolóelem a vontatmányon Az ISO 6489-1:2001 szabvány szerint (vonóhorog) Az ISO 5692-1:2004 szabvány szerint (vonószem, 50 mm-es lyukközép, 30 mm-es szemátmérő) vagy az ISO 20019:2001 szabvány szerint (vonószem, 50 mm-es lyukközép, 30–41 mm-es vonószemátmérő) vagy az ISO 5692-3:2011 szabvány szerint (elforduló vonószem, csak »Y« forma, 50 mm-es lyuk) Az ISO 6489-5:2011 szabvány szerint (elfordulásgátló vonókengyel) Az ISO 5692-3:2011 szabvány szerint (elforduló vonószem) Az ISO 6489-2:2002 szabvány szerint (kapcsolókengyel) Az ISO 5692-2:2002 szabvány szerint (kapcsológyűrű, 40 mm-es foglalat) vagy az ISO 8755:2001 szabvány szerint (40 mm-es vonórúdszem). vagy az ISO 1102:2001 szabvány szerint (50 mm-es vonórúdszem, csak az ISO 6489-2:2002 szabvánnyal kompatibilis, »A« forma – nem automatikus). Az ISO 6489-3:2004 szabvány szerint (vonórúd) Az ezen oszlopban említett megfelelő kapcsolószerkezet, amely megfelel az e függelékben említett traktor vonórúdméreteinek, illetve amely megfelel az Sa kategóriájú járművek vonószemeinek és a traktorvonórudak ISO 21244:2008 szerinti kapcsolóelemeinek. Az ISO 24347:2005 szabvány szerint (vonógömbös mechanikus kapcsolószerkezet) Az ISO 24347:2005 szabvány szerint (80 mm-es gömbátmérő) Az ISO 6489-4:2004 szabvány szerint (vonócsapos kapcsolószerkezet) Az ISO 5692-1:2004 szabvány szerint (vonószem, 50 mm-es lyukközép, 30 mm-es szemátmérő) vagy az ISO 5692-3:2011 szabvány szerint (elforduló vonószem, csak »Y« forma, 50 mm-es lyuk) ” q) a 2. függelék a következőképpen módosul: i. a 3.1. pontban az első, a második és a harmadik bekezdés helyébe a következő szöveg lép: „A vizsgálandó mechanikus kapcsolószerkezetekre a vizsgálóerőt a függőleges F v és a vízszintes F h vizsgálóerő által bezárt szögben kell kifejteni, a hosszanti középsíkban elölről-felülről hátra-lefelé irányban. A vizsgálóerőt a traktor mechanikus kapcsolószerkezetének és a vontatott jármű megfelelő szerkezetének szokásos érintkezési pontján kell kifejteni. A traktor mechanikus kapcsolószerkezete és a vontatott jármű megfelelő szerkezete közötti illesztési játékot a legkisebb értéken kell tartani.” ii. a 3.1. pontban az ötödik bekezdés helyébe a következő szöveg lép: „Ha a mechanikus kapcsolószerkezet kialakítása következtében (pl. túl nagy illesztési játék, vonóhorog) nem lehetséges a vizsgálat váltakozó vizsgálóterheléssel történő elvégzése, úgy a vizsgálati terhelés növekvő módon is alkalmazható, a húzás vagy a nyomás irányában, attól függően, hogy melyik a nagyobb.” iii. a szöveg a következő 3.3. ponttal egészül ki: „3.3. Terhelés A traktor vagy a vontatott jármű mechanikus kapcsolószerkezeteinek alkotóelemei esetében a terhelést a vontatott jármű vagy a traktor megfelelő mechanikus kapcsolószerkezete alkotóelemeinek használatával kell kifejteni, az 1. függelék 2. táblázatában felsorolt kombinációk valamelyike szerint.” r) a 3. függelék a következőképpen módosul: i. az 1.2. pont helyébe a következő szöveg lép: „1.2. A vizsgálat előkészítése A vizsgálatokat egy különleges berendezésen kell elvégezni, miközben a mechanikus kapcsolószerkezetet, illetve az azt a jármű felépítményéhez kapcsoló szerkezetet egy merev szerkezetre kell felszerelni, ugyanazon alkatrészekkel, amelyekkel a vontatószerkezetet a járműre szokták felszerelni.” ii. az 1.4.2. pontban az első bekezdés helyébe a következő szöveg lép: „Vontatás közben a terhelés/alakváltozás görbe megrajzolását, illetve e görbe – egy, a húzóberendezéshez csatolt nyomtató által biztosított – grafikus ábrázolását lehetővé tevő adatok mérésének kizárólag a növekvő terhelés alkalmazásán kell alapulnia, 500 daN-ról kiindulva, a traktor vagy a vontatott jármű mechanikus kapcsolószerkezetének vonatkozási középpontjára kifejtve.” iii. az 1.5. pontban az első bekezdés helyébe a következő szöveg lép: „Az 1.4.2. pontban leírt vizsgálat előtt még el kell végezni egy másik vizsgálatot is, amelynek során a gyártó által ajánlott legnagyobb megengedett függőleges erő (daN-ban kifejezve, értéke: g · S/10) háromszorosának megfelelő terheléssel kell a traktor vagy a vontatott jármű mechanikus kapcsolószerkezetének vonatkozási középpontját megterhelni, 500 daN kiindulási terheléssel kezdve, fokozatosan növelve a terhelést.”